महल के पूजा घर से जुड़ा एक अविश्वसनीय लेकिन आंखों देखा किस्सा सुनाते हुए श्रीमती पांडेय ने बताया कि राजा कुमार साहब की एक ही विनती थी कि महल के पूजा घर के आस-पास भी शूटिंग ना हो लेकिन कहानी के मुताबिक एक दृश्य पूजाघर का भी होना था। ऐसे में स्व. पांडेय ने किसी तरह राजा साहब को मना लिया। राजा साहब ने भी शर्त रखी कि शूटिंग तय वक्त में निपटनी चाहिए और पूजा घर के अंदर कोई भी चप्पल-जूते पहन कर नहीं जाएगा। इस शर्त को सबने मान तो लिया लेकिन बंबई से आई टीम ने इस पर ज्यादा ध्यान नहीं दिया। श्रीमती पांडेय के मुताबिक ज्यादातर लोग चप्पल-जूते पहन कर राजमहल के पूजा घर में सीधे चले गए। इसके बाद जैसे ही कैमरा ऑन किया गया, शूटिंग के लिए लगाई गई सारे बल्ब एकाएक धड़ा-धड़ फूटने लगे। श्रीमती पांडेय के मुताबिक इस अद्भुत घटना के दौरान ज्यादातर लोग तुरंत वहां से भाग खड़े हुए। मुंबई से मंगाई गई तमाम महंगे बल्ब का एक के बाद एक फूटने से पांडेय जी को उस वक्त हजारों का नुकसान हुआ था। इसके बावजूद पांडेय जी ने बंबई से दूसरी लाइटें मंगाई और कुछ दिन बाद मंदिर की पवित्रता को बरकरार रखते हुए शूटिंग पूरी की।